Viborger Samler, 1848-03-28
Slesvigeren Nis Hansen skildrede i Onsdags i Kjøbenhavns Universitets Solennitetssal i et stærkt bevæget Forredrag den faretruende Tilstand for Slesvigs Stilling til Danmark, og paamindede om saa hurtig som mulig kraftigt at understøtte de danske Slesvigere, navnlig Almuen, som endnu var dansksindet, men ivrigt af slesvigholstenske Emissairer, der gjennemstreifede alle Landets Dele, bearbeidedes for deres Sag, men som paa den anden Side ved at see den danske Sag understøttet ved tilsendt Troppehjælp og energiske Yttringer af Sympathi for dem vilde føle Kraft til at hævde deres danske Selvstændighed. Hr. Hansen, der nylig selv var kommen til Byen, havde Dagen iforveien erholdt Efterretning fra sit Hjem. Som et Beviis paa, at ogsaa Landfolket med Glæde slutter sig til Fædrelandets Sag kan anføres, at en Mængde af 6te og 7de Aars Mandskab, der ikke ere indkaldte, have frivillig indfundet sig for at slutte sig til Hæren. (Flyst.) Bondevennernes Selskabs Formand, Overretsprocurator Christensen og Secretairen Hr. Gleerup, have alt i Torsdags udstædt og over hele Landet i 20,000 Expl. udbredt følgende Kundgjørelse: "Medborgere, Bestyrelsen for Bondevennernes Selskab troer at burde udtale sig for Selskabets Medlemmer og for hver Mand af Bondestanden, for hvem dens Stemme maatte have Betydning, om Øieblikkets Vigtighed og Øieblikkets Fordring. Kongen har skiftet Raadgivere! De gamle Ministre ere afgaaede, og nye ere tiltraadte. Det er ikke alene andre Mænd, der nu sidde i Kongens Raad, det er andre Anskuelser, der ere førte derind. Borgerlig Lighed og Frihed er det Banner, den nye Regjering vil reise og alene kan reise, hvorunder den ogsaa, med Guds Hjælp, vil samle Konge og Folk og 2 frelse Fædrelandet. – Thi Fædrelandet er i Fare Oprørsfanen er – om ikke alle Efterretninger ere falske - plantet i Hertugdømmerne; Borgerkrigen er ifærd med at bryde ud. Spørgsmaalet, der skal afgjøres, er: Danmarks fremtidige Bestaaen eller Undergang! Danske Bønder, Eders Brødre og Standsfæller i Nordslesvig kalde Eder til Hjælp; J ville høre Eders eget Kjød og Blod og ikke lade dem kalde forgiæves. Danske Mænd, Danmark kalder Eder til Hjælp J ville forstaae Ærens Lov og ikke lade Fædrelandet kalde forgiæves. Faren, der truer, er en Fare for Alle; den angaaer Kjøbstadbeboerne, saavelsom Landbeboerne, Herremanden saavelsom Bonden, de danske Bønder, saasom de nordslesvigske, Fædrelandets Sønderlemmelse vilde ramme alle dets Borgere, derfor bør den fælles Fare samle til fælles Forsvar. Kun en æreløs Mand og feig Sjæl vender sit Fædreland Ryggen i Nødens og Farens Stund. De brave kjøbenhavnske Borgere, have gjort det første Skridt til Fædrelandets Redning; de have bevæget Kongen til at skille sig ved de Raadgivere, hvis Regiering har bragt denne Fare over Land og Rige. Hans Majestæt har tilkaldt nye Ministre, Hovedstadens Jndvaanere have sluttet sig om de Mænd, i hvis Hænder Fædrelandets Skjæbne er nedlagt. Danske Bønder, iblandt disse Mænd findes Navne J godt kjende, og som maae indgyde Eder Tillid; Navne, som J længe have seet forrest i Kampen for Folkets og Fædrelandets Sag; Mænd finde J nu i Kongens Raad, som trofast have stridt ogsaa for Eder. Saalænge J see disse Mænd om Kongen, have J Borgen for, at en retfærdig og tidsvarende Udvikling af Eders Forholde vil blive paabegyndt og gjennemført, af borgerlig Frihed, bygget og grundet paa borgerlig Lighed, vil brede sin Velsignelse over Fædrelandet. Men dette vil blive en Fredens Gierning! - Medens Oprørsaanden gjærer og forstyrrer Regjeringens Virksomhed, medens Fædrelandet trues med at sønderlemmes, er – Fædrelandets Forsvar det Vigtigste. Først naar Danmarks Bestaaen, heel og uddeelt, er sikkret, først naar dets Grændse er betrygget, først da er den Vold sat, bag hvilken der med Ære kan leves i Fred, det Værn reist, under hvis Beskjærmelse Landet kan bygges ved gode Lovel Derfor, Medborgere, slut Eder trøstelig til Kongen og til de Mænd, der nu staae ved hans Side. De trænge dertil; thi de have modtaget en Arv fra deres Forgængere, saa tung og ansvarsfuld, at kun Nationens Tillid og Nationens Hjælp kan giøre det muligt at bære den. Afvent med Rolighed og Befindighed den nye Regjerings Udtalelse til Folket. Følg ogsaa deri de brave kjøbenhavnske Borgeres Exempel. Jngen utaalmodig Jndgriben; endnu mindre nogen ulovlig Bestræbelse eller forbryderisk Selvtægt. Sikkerhed for Person og Eiendom for Alle. Værer selv Lovenes og Ordenes Opretholdere, i bevægede Tider trænger Øvrigheden til alle gode Borgeres Hjælp. J have forlangt, ikke at ville staae tilbage for Nogen i Borgerrettigheder. - en god, en retfærdig, en hellig Fordring; men nu vise J, at J eiheller ville staae tilbage for Nogen i Borgerdyder, Jndbyrdes Bestyrkelse i Tillid tilKongen og hans Regjering, Ordens og Sikkerheds Opretholdelse, rolig Oppebien af de nye Ministres Tilkjendegivelse, disse er det nærværende Øiebliks Fordringer; det næste Øiebliks ville blive mandig og modig og opoffrende Handling i Frihedens og Fædrelandets Tjeneste. Medborgere og Brødre! vort fælles Løsen være: Leve Kongen, Leve de nye Ministre! Leve Danmark,"